
****

**PHP Vaje**

# Videoteka "MRAVLJICA"

Izdelajte spletno aplikacijo za upravljanje videoteke. Aplikacija naj omogoča pregled podatkov o videoteki (osebni podatki o članih, podatki o filmih in njihovih režiserjih, podatki o videokasetah oz. medijih ter podatki o izposoji). Aplikacija naj ima tudi administratorski del, kjer bo možno upravljanje s podatki (zbirka podatkov "videoteka").



Slika 1: Primer spletne aplikacije za upravljane videoteke

# Navodilo

## Priprava spletnega strežnika


Na računalnik namestimo spletni strežnik (**IIS** ali **Apache**) ter podporo za **PHP**. Uspešnost namestitve preverimo tako, da v glavni mapi spletnega strežnika (pri IIS-u je to ***C:\inetpub\wwwroot***, pri Apache-ju pa ***C:\namestitvena mapa\htdocs***) izdelamo datoteko npr. ***test.php***, v katero vpišemo naslednjo kodo:

<?php

phpinfo();

?>

Na spodnji sliki je rezultat funkcije **phpinfo()**, ki ga dobimo, če v poljuben brskalnik vpišemo naslov **http://localhost/test.php**.



Slika 2: Rezultat funkcije phpinfo(), ki prikazuje PHP nastavitve

## Izdelava menija

Za izdelavo menija uporabite navadno hiperpovezavo z uporabo poljubne spremenljivke in njene vrednosti. Primer:

<a href="videoteka.php?izbira=1">O videoteki</a>

Glede na vrednost spremenljivke ustrezno prikažemo vsebino:

<switch ($\_GET['izbira'])

{

default:

{

print "Prikažemo privzeto vsebino.";

break;

}

case 1:

{

print "O videoteki";

print "...";


break;

}

}

?>

Na spodnji sliki lahko vidite primer menija za videoteko "Mravljica":



Slika 3: Primer menija za videoteko "Mravljica"

## Prikaz vsebine tabel

Podatkovno zbirko "[videoteka](http://www.srednjasolaravne.si/moodle/mod/resource/view.php?id=1502)" lahko uvozite iz spletne učilnice. V zbirki je pet tabel:

* clani,
* filmi,
* reziserji,
* video in
* izposoja.

S pomočjo menija omogočite prikaz podatkov iz posameznih tabel. Postopek je naslednji:

1. Najprej se povežemo s strežnikom MySQL.
2. Nato določimo zbirko podatkov, s katero želimo upravljati.
3. Izvedemo ustrezno poizvedbo (query).
4. Izpišemo vse zapise v tabeli.
5. Zapremo povezavo s strežnikom.

Primer:


<?php

print "<table>";  
 mysql\_connect("localhost","root","geslo");  
 mysql\_select\_db("videoteka");  
 $result=mysql\_query("SELECT \* FROM clani");  
 while ($row=mysql\_fetch\_array($result))  
 {  
   print("<TR><TD>".$row["emso"]."</TD><TD>".  
 $row["priimek"]."</TD><TD>".$row["ime"]."</TD><TD>".  
 $row["naslov"]."</TD><TD>".$row["email"]."</TD></TR>");  
 }  
 mysql\_close();  
 print "</table>";  
?>

Podatke (zapise) iz tabele običajno prikazujemo v obliki tabele.

## Administratorski vmesnik


Spletna aplikacija mora omogočati administratorju, da upravlja s tabelami (spreminjanje, brisanje podatkov – zapisov, dodajanje podatkov, itd.). Za upravljanje z zbirko podatkov morate najprej izdelati prijavni obrazec za administratorja (glej sliko spodaj):



Slika 4: Prijavni obrazec za administratorja

Ob uspešni prijavi (pravilno uporabniško ime in geslo), se odpre nova datoteka (npr. **videoteka\_admin.php**), v kateri je možno upravljanje zbirke podatkov "videoteka".

Administrator ima možnost spreminjanja že obstoječih podatkov, brisanja podatkov in dodajanja novih podatkov v posamezne tabele:



Slika 5: Primer administracije tabele "clani"